Diari Oficial de la Generalitat Valenciana


Sumari del DOGV 112, del 14-07-1983 (1983/802330)

LLEI 4/1983, de 29 de juny, sobre determinació de la jornada màxima legal en quaranta hores i de les vacances anuals mínimes en trenta dies.
--------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1983/06/29/4/dof/vci/html**

### Dades del document

Número de DOGV
:   112

Data del DOGV
:   14-07-1983

Secció del DOGV
:   DISPOSICIONS GENERALS

Número del document
:   1983/802330


Data del document
:   29-06-1983

Organisme emissor
:   Presidència del Govern

Tipus de document
:   Llei

Anàlisi jurídica

Llei 4/1983, de 29 de juny, sobre determinació de la jornada màxima legal de quaranta hores i de les vacances anuals mínimes en trenta dies.  
JOAN CARLES I, REI D'ESPANYA  
A tots els qui vegen i entenguen la present,   
Sapieu: Que les Corts Generals han aprovat i Jo sancione la Llei següent:   
Article primer  
Els paràgrafs primer i segon del núm. 2 de l?article 34 de la Llei 8/1980, de 10 de març, de l?Estatut dels Treballadors, queden redactats de la forma següent:   
«2. La duració màxima de la jornada ordinària de treball serà de quaranta hores setmanals de treball efectiu.   
S'entendrà per jornada partida aquella en què hi haja un descans ininterromput d'una hora de duració com a mínim. En els supòsits de jornada continuada s'establirà un període de descans no inferior a quinze minuts. El temps de descans en jornada continuada previst en aquest article serà considerat temps de treball efectiu quan per acord individual o col·lectiu entre empresaris o treballadors, així estiga establert o s'establesca.»   
Article segon  
1. El núm. 1 de l'article 38 de l?Estatut dels Treballadors queda redactat de la forma següent:   
«1. El període de vacances anuals retribuïdes, no substituïble per compensació econòmica, serà el pactat en conveni col·lectiu o contracte individual. En cap cas la duració no serà inferior a trenta dies naturals.»   
2. Queda derogat el número 4 de l?article 38 de l?Estatut dels Treballadors.   
DISPOSICIO TRANSITORIA  
L'autoritat laboral competent adoptarà les mesures necessàries perquè durant el mes a què fa referència la Disposició Final, siguen visats els calendaris laborals de les empreses, una vegada adaptats al que disposa aquesta Llei.   
La realització pràctica de la jornada que s'estableix en aquesta Llei, no afectarà l'ordenació global de la jornada de treball existent en les empreses a l'entrada en vigor de la Llei, sinó exclusivament la seua durada, llevat de pacte contrari.   
En el supòsit que l'adaptació de la jornada màxima de treball no puga efectuar-se mantenint les ordenacions de jornada existents a l'entrada en vigor d'aquesta Llei, la modificació requerirà la utilització del procediment previst en l'article 41 de l?Estatut dels Treballadors.   
DISPOSICIO ADDICIONAL  
El Govern, a iniciativa del Ministeri de Treball i Seguretat Social, i amb la consulta prèvia a les organitzacions empresarials i sindicals més representatives, procedirà, segons el que preveu l'article 34, 5, i la Disposició Final quarta de l'Estatut dels Treballadors, a la revisió de la normativa sobre jornades especials vigent en la data d'entrada en vigor d'aquesta Llei, ajustant-la a la nova jornada màxima legal, i s?hi dictaran les normes escaients.   
DISPOSICIO FINAL  
Aquesta Llei entrarà en vigor al mes de la publicació al Butlletí Oficial de l?Estat.   
Per tant,   
Mane a tots els espanyols particulars i autoritats, que guarden i facen guardar aquesta Llei.   
Palau de la Zarzuela, Madrid, 29 de juny de 1983.   
JOAN CARLES R.   
El President del Govern,  
FELIPE GONZALEZ MARQUEZ


Còpia Permalink ELI